Det nordjyske folketingsmedlem, Torsten Schack Pedersen (Venstre), fik i dag vedtaget en teleplan i Venstres folketingsgruppe. Målet er at give danskerne hurtigt internet, og måden man skal sikrer det på, går lidt mod politikerens egne principper. Ved overgangen til digitalt tv frigøres der en historisk stor mængde frekvenser, og det skal være med til at sikre danskerne mobilt bredbånd. Venstre vil derfor kræve, at en eventuel køber skal forpligte sig til at kunne levere internetadgang til alle på minimum 100 mbit/s. - Normalt går jeg ikke ind for at bestemme hvad konkrete frekvenser skal bruges til, men i det her tilfælde, står vi med et produkt, som er ekstremt velegnet til at sikre bredbånd til alle i Danmark, siger Torsten Schack Pedersen (Venstre) til TV2/Nord. Han forudser, at den udvikling vil gavne Nordjylland og andre tyndt befolkede områder, når det gælder fremtidige vækstmuligheder.

Referat:
I 2020 skal Nordjylland og resten af Danmark som minimum have adgang til 100 mbit/s internetforbindelse.